Publication: Magyar Közlöny
Issue: MK-2010-157 (Year: 2010, Number: 157)
Era: contemporary
Section: a tûzoltóságról szóló 1996. évi XXXI. törvény (Ttv.) rendelkezik, e törvény azonban nem teszi lehetõvé a kérelmezõ
Paragraph Index: 22

a tûzoltóságról szóló 1996. évi XXXI. törvény (Ttv.) rendelkezik, e törvény azonban nem teszi lehetõvé a kérelmezõ közhasznú szervezetté nyilvánítását. Ezért a kérelem megalapozatlan. A kérelmezõ felülvizsgálati kérelme alapján indult felülvizsgálati eljárásban a Legfelsõbb Bíróság eljáró tanácsa azért kezdeményezett jogegységi eljárást, mert el kívánt térni a Legfelsõbb Bíróságnak a felülvizsgálati kérelemben is hivatkozott Kny.III.28.547/1998/4. számú, Kny.I.35.735/2001/6. számú határozataitól, mely határozatokban a Legfelsõbb Bíróság – a Közigazgatási és Gazdasági Döntvénytárban KGD.2000/217. szám alatt megjelent határozatban írtakkal ellentétesen – azt fejtette ki, hogy nincs jogszabályi akadálya az önkéntes tûzoltóság, mint köztestület közhasznú szervezetté minõsítésének, ugyanis a Ksztv. 26. § c) pontjának 15. alpontja a Ttv. mint korábbi jogszabály rendelkezéseit mintegy kiegészítve az önkéntes tûzoltást közhasznú tevékenységgé minõsítette. II. rész A Legfõbb Ügyész álláspontjának lényege a következõ volt: A Ksztv. 2. § (1) bekezdés e) pontjában foglalt rendelkezéssel a jogalkotó egyértelmûen kifejezésre juttatta, hogy köztestület csak akkor minõsíthetõ közhasznú szervezetté, ha a létrehozásáról szóló törvény ezt lehetõvé teszi. Amennyiben a köztestület létrehozásáról szóló törvény e kérdésrõl hallgat, azt nem megengedésnek, hanem tiltásnak kell tekinteni. A Ttv. 34. § (1) bekezdése kimondja, hogy az önkéntes tûzoltóság a települési önkormányzat, vagy önkormányzati társulás és a tûzoltó egyesület által közösen alapított köztestület (Ptk. 65. §), de nem rendelkezik az önkéntes tûzoltóság mint köztestület közhasznúságáról. A Ksztv. 26. § c) pontja 15. alpontjában írtakra tekintettel nem mellõzhetõ a Ksztv. 2. § (1) bekezdés e) pontjában írtak alkalmazása, mert az önkéntes tûzoltás, mentés, nemcsak köztestületként, hanem más szervezeti formában is végezhetõ. III. rész A jogkérdés elbírálásánál irányadó jogszabályok a következõk:

Source: https://magyarkozlony.hu/hivatalos-lapok/2ef0ce804043d20dbd7b9de593b3d20fe90e9bc9/dokumentumok/641716ad952c7fb169fe5524845d3e66f5ea2c14/letoltes